
	Tema
	Pirmoji pagalba

	Pamokos idėja
	Didžioji dalis įvykių, kai reikalinga pirmoji pagalba, nutinka buityje ar kitoje aplinkoje, kurioje nėra medikų, tad labai svarbu mokinius supažindinti su paprastais veiksmais, kurie gali išgelbėti gyvybę. Atsižvelgiant į gyvenimo įgūdžių bendrąją programą 2 klasės mokiniai turi gebėti pademonstruoti, kaip suteikti pirmąją pagalbą.

	Sąvokos
	Pirmoji pagalba –  tai tikslingi veiksmai, atliekami siekiant išsaugoti nukentėjusiojo gyvybę, iki kol atvyks greitoji medicinos pagalba.
P-P-P – pirmosios pagalbos taisyklė, reiškianti patikrink, paskambink, padėk.
Gaivinimas –  veiksmai, kuriais dirbtinai sužadinamos arba palaikomos staiga išnykusios gyvybinės organizmo funkcijos – širdies veikla (kraujotaka) ir kvėpavimas.
Defibriliatorius – tai prietaisas, kuris gali atkurti normalų širdies ritmą, kai žmogus yra be sąmonės ir be kvėpavimo (yra klinikinėje mirties būsenoje).
Heimlicho manevras –  tai technika, rekomenduojama atlikti siekiant padėti užspringusiam žmogui. Ji pagrįsta smūgiais į tarpumentę ir pilvo spustelėjimais.
Anafilaksija - tai sunki alerginė reakcija į svetimą ar susvetimėjusią biologiškai aktyvią medžiagą, kuriai veikiant pažeidžiamos įvairios organų sistemos (dažniausiai – oda, kvėpavimo, virškinimo ir širdies kraujagyslių sistemos).

	Įgūdžiai
	Atsižvelgiant į socialinės, emocinės ir sveikos gyvensenos kompetencijos raidos aprašą:
1. priimti sprendimus atsižvelgiant į saugumo, etinius ir visuomeninius veiksnius;
2. kasdienėse akademinėse ir socialinėse situacijose taikyti atsakingų sprendimų priėmimo įgūdžius;
3. vertinti sveikatą kaip vieną iš esminių vertybių, lemiančių asmens ir visuomenės gerovę bei gyvenimo kokybę.

	Tikslas
	Ugdyti gebėjimus taisyklingai atlikti pirmosios pagalbos veiksmus.

	Uždaviniai
	1. Supažindinti mokinius su pirmosios pagalbos sąvoka, tikslais, P–P–P taisykle ir gaivinimo pagrindais.
2. Paaiškinti, kaip naudotis automatiniu išoriniu defibriliatoriumi ir atpažinti pavojingas situacijas.
3. Lavinti gebėjimus suteikti pagalbą užspringus, anafilaksinės reakcijos, kraujuojant, įtariant kaulų lūžį ar kitą sužalojimą.
4. Skatinti tinkamą higienos ir apsaugos priemonių naudojimą bei saugų elgesį su pavojingomis medžiagomis.

	Trukmė
	45 min.

	Pamokos pavadinimas
	Pirmoji pagalba: mokausi padėti

	Priemonės
	· Projektorius arba interaktyvi lenta;
· Kompiuteris;
· Pagal galimybes jogos kilimėlis (stabilios šoninės padėties demonstracijai);
· Pagal galimybes manekenas (gaivinimo demonstracijai);
· Pagal galimybes vaistinėlė (kraujavimo stabdymo demonstracijai);
· Atspausdintos papildomos užduotys atitinkamam mokinių skaičiui: Užd_Pirmoji pagalba-išbrauk_1-2.pdf

	PAMOKOS EIGA
	Pamokos planą sudaro 4 dalys:
1. Įžanga (5 min.)
2. Teorinė dalis (20 min.)
3. Praktinė dalis (15 min.)
4. Apibendrinimas ir refleksija (5 min.)
PASTABA: mokytojas, taikydamas metodiką, gali koreguoti pamokos turinį ir užduočių sudėtingumo lygį, atsižvelgdamas į mokinių amžių, gebėjimus ir mokymosi poreikius.

	1. TEMOS ATSKLEIDIMAS
(Įžanga)

	Pristatoma tema – Pirmoji pagalba: mokausi padėti  (skaidrė Nr. 1). Pamoka pradedama bendrų taisyklių aptarimu, siekiant sukurti saugią ir pagarbią aplinką diskusijai (skaidrė Nr. 2).

	2. TEMOS ANALIZĖ
(Teorinė dalis)


	EIGA
	REKOMENDUOJAMAS TURINYS

	
	PIRMOSIOS PAGALBOS SĄVOKA IR TIKSLAI, P-P-P  REIKŠMĖ

	
	Mokytojas užduoda klausimą mokiniams: „Ar žinote, kas yra pirmoji pagalba?“ (skaidrė Nr. 3). Kai dauguma mokinių pasisako, mokytojas dar kartą užtvirtinimui pasako pirmosios pagalbos apibrėžimą (skaidrė Nr. 4).
Toliau mokytojas pristato pirmosios pagalbos tikslus. 
Mokytojas gali paklausti mokinių, kodėl teikiant pirmąją pagalbą svarbu siekti visų tikslų, o ne vieno ar dviejų iš jų? (Ats: teikiant pirmąją pagalbą svarbu siekti visų tikslų, nes jie papildo vienas kitą) (skaidrė Nr. 5). 


Mokytojas užduoda klausimą mokiniams: „Ar esate girdėję apie P-P-P taisyklę? Ką šios raidės galėtų reikšti?“ (skaidrė Nr. 6).
Išklausęs mokinių atsakymų, mokytojas pristato P-P-P taisyklę (skaidrė Nr. 7). 
Mokytojas pristato pirmąjį P – Patikrink ir pristato pavojus, su kuriais galime susidurti. Kartu su mokiniais mokytojas įvardija pavaizduotus pavojus  (skaidrė Nr. 8).



Mokytojas klausia: „Kai esame saugūs, galime įvertinti nukentėjusiojo būklę. Į ką tada svarbiausia atkreipti dėmesį? 
(Ats: į žmogaus sąmonę - ar žmogus reaguoja į aplinką).

Mokytojas aiškina kaip įvertinti nukentėjusiojo sąmonę.


Mokytojas vėl užduoda klausimą mokiniams: „Kaip manote, ką reiktų daryti Jums, jei šiuo atveju nukentėjusysis neatsiliepia nei į mūsų klausimus, nei į pajudinimą?’“
Laukiama vaikų „minčių lietaus“. Mokytojas pasako teisingą atsakymą. (Ats: ieškoti suaugusiojo pagalbos - suaugęs įvertintų kvėpavimą arba kviesti greitąją pagalbą) (skaidrė Nr. 9).

Mokytojas pereina prie antrojo P – paprašyk pagalbos arba paskambink. (skaidrė Nr. 10).




Mokiniams užduodamas klausimas: „Kokiu numeriu reikia skambinti atsitikus nelaimei?’’ (skaidrė Nr. 11).
Vaikams atsakius į klausimą, perjungiama skaidrė ir dar kartą pakartojamas bendrojo ryšio pagalbos telefonas 112 (skaidrė Nr. 12).






Mokytojas pristato paskutiniąją P – Padėk. 







Mokytojas mokiniams trumpai paaiškina, kaip galima paguldyti žmogų į stabilią šoninę padėtį. Pasikviečia vieną savanorį iš klasės – savanoris atsigula ant kilimėlio, o mokytojas rodo demonstracinius veiksmus ant jo (skaidrė Nr. 13).
	Rekomenduojame akcentuoti, kad pirmoji pagalba - tai tokia pagalba, nesudėtingi veiksmai, kurią suteikiame žmonėms, kai jie susižeidžia ar suserga, kol atvyksta greitoji pagalba arba suaugęs asmuo.



Siūlome akcentuoti, kad kai įvyksta nelaimė, nelaimingas atsitikimas, turime pasistengti išlikti ramūs. Sunkioje situacijoje gali pasidaryti neramu, bet jei bandysime nusiraminti, situaciją galėsime įveikti kur kas greičiau.


Siūlome atkreipti dėmesį, kad pirmosios pagalbos taisyklė yra P–P–P, kuri reiškia Patikrink, Paprašyk pagalbos/Paskambink, Padėk.

Rekomenduojama pabrėžti,  kad tik įsitikinę, jog esame saugūs aplinkoje, galime suteikti pagalbą nukentėjusiam asmeniui. Svarbu likti saugiems, nes galbūt vieninteliai galėsime padėti nukentėjusiems. Gali kilti daug įvairių pavojų: gyvūnai; sprogimai, gaisras; pikti (agresyvūs) asmenys; avarija, transporto eismas; elektros poveikis ir kt. 







Rekomenduojame pabrėžti, kad jei žmogus neatsiliepia, galime pabandyti jį pajudinti (už pečių, kaip parodyta paveikslėlyje).










Rekomenduojama akcentuoti, kad kai patikrinome ar esame saugūs, ar nukentėjusysis turi sąmonę, galime vadovautis kita P – paprašyk pagalbos/paskambink. Esant įvairioms situacijoms (pvz.: susižeidus ranką, susimušus koją, esant stipriam skausmui ar pamačius nukentėjusį, galbūt gulintį asmenį) pirmiausia turime kviesti suaugusį asmenį: jei esame mokykloje - mokytoją, namuose - tėvelius/senelius/globėjus ar kt.’

Galima papasakoti apie 1-1-2 „veido“ taisyklę. Kaip galime lengvai atsiminti šį telefono numerį: 1 burna, 1 nosis, 2 akys (rodome pirštais ir sakome garsiai).
Akcentuoti, kad paskambinus telefonu atsilieps asmuo/dispečeris ir prašys papasakoti, kas nutiko bei pasakyti adresą vietos, kurioje esate. Nėra reikalo bijoti,  nes dispečeris su kuriuo kalbėsite visą laiką bus su jumis, sakys ką daryti, kol atvažiuos pagalba.

Rekomenduojama pabrėžti, kad kalbant tiek su greitosios pagalbos dispečeriu prie nukentėjusio žmogaus, tiek slaugant sergantį brolį ar sesę, visuomet galime jiems padėti. Pirmiausia, galime nuramti ir pasakyti, kad pagalba jau atvyksta, galime šiltai apkloti, pasirūpinti, jei žmogus guli, galime įvertinti ar jis reaguoja, na ir taip pat, galime jį paguldyti į stabilią šoninę padėtį.

Svarbu atkreipti dėmesį, kad šoninė padėtis stabilizuoja ligonį ir taip  kvėpavimo takai lieka laisvi. 
Pasakoma visa eiga, kaip reikėtų paguldyti nukentėjusį į stabilią šoninę padėtį:
1. ištiesiame gulinčio kojas; 
2. vieną ranką ištiesiame į šoną, kitą - permetame per krūtinę delnu prie veido; 
3. tos pačios pusės (rankos, kurią sulenkėme) koją sulenkiame per kelį; 
4. stumiame sulenktą koją ir tos pačios pusės petį nuo savęs iki kol žmogus guli ant šono.

	
	
ŠIRDIES MASAŽAS

	
	Mokytojas klausia mokinių: „Kas yra širdies masažas?“.
Mokiniai dalinasi mintimis (skaidrė Nr. 14).





Mokytojas užtvirtina atsakymą (skaidrė Nr. 15).

	Rekomenduojame pabrėžti, kad širdies masažas yra gyvybiškai svarbus veiksmas, kurį atliekame, kai žmogaus širdis sustoja. Jo tikslas – palaikyti kraujo cirkuliaciją, kad smegenys ir kiti gyvybiškai svarbūs organai gautų deguonį. Tinkamai atliktas širdies masažas užtikrina, kad kraujas būtų pumpuojamas per visą kūną, kol atvyks pagalba ar bus galima panaudoti defibriliatorių. Galima painėti, kad defibriliatoriaus sąvoka bus pristatyta tolimesnėse skaidrėse.
Svarbu paminėti, kad atliekame 30 krūtinės spaudimų, po kurių seka 2 įpūtimai. Atlikdami širdies masažą svarbu išlaikyti ritmą ir spaudimo gilumą. 

	
	DEFIBRILIATORIUS

	
	Toliau mokytojas mokiniams užduoda klausimą: „Kas yra defibriliatorius?“ (skaidrė Nr. 16).
Kai mokiniai atsako, mokytojas apibendrina visų mintis (skaidrė Nr. 17).

Mokytojas mokiniams užduoda klausimą: „Ar kas žino, kur galima rasti defibriliatorių?“ 
(skaidrė Nr. 18).

Kai mokiniai atsako, mokytojas užtvirtina atsakymus (skaidrė Nr. 19).

	Pabrėžiama, kad defibriliatorius yra tinkamas gaivinti bet kurį suaugusį žmogų ir vaiką nuo 1 metų amžiaus ir kol kas, ta yra viena efektyviausių pasaulyje žinomų gaivinimo priemonių.






Pabrėžiama, kad defibriliatorių galima rasti prekybos centruose (tikrai visuose LIDL prie įėjimo), stotyse, oro uostuose, kai kuriose ugdymo įstaigose). Papildomai mokytojas gali paklausti mokinių ar jie yra matę defibriliatorių.

	
	PAGRINDINĖS SITUACIJOS, SU KURIOMIS GALIME SUSIDURTI (UŽSPRINGIMAS, ANAFILAKSINĖ REAKCIJA, MAŽAS/DIDELIS KRAUJAVIMAS, ĮTARIAMAS LŪŽIS,)

	
	Mokytojas pristato pagrindines nelaimingas situacijas su kuriomis galime susidurti kasdien. Pirmoji – užspringimas. Mokytojas užduoda klausimą mokiniams: „Ar kažkam teko susidurti patiems ar žiūrėti pažįstamą užspringstant?“
Mokiniai dalijasi savo patirtimi, papildomai mokytojas gali paklausti, ką tokiu atveju mokiniai darė/kaip reagavo? (skaidrė Nr. 20).

Mokytojas paklausia mokinių dar vieno klausimo: „Ką daryti, jei užspringai?“
Mokiniai dalijasi savo mintimis. Toliau mokytojas pristato, kaip reikėtų elgtis tokioje situacijoje, kaip padėti sau ir kaip padėti kitam (skaidrė Nr. 21).


Toliau mokytojas klausia:  „Ar esate girdėję, kas yra alergija?“ Mokinių paprašoma pateikti pavyzdžių, kam žmogus gali būti alergiškas  (skaidrė Nr. 22).

Mokytojas pristato dar vieną situaciją – anafilaksinę reakciją. Mokytojas klausia mokinių: 
Mokiniai dalinasi savo mintimis.
Mokytojas paaiškina, kad alerginė reakcija ne visada būna vienoda. Kartais ji gali būti labai stipri ir pavojinga gyvybei. Tokia labai stipri alerginė reakcija vadinama anafilaksija. Ji gali prasidėti labai greitai, todėl svarbu greitai atpažinti požymius ir kviesti pagalbą.
Mokytojas klausia mokinių: „Kaip galime suprasti, kad žmogui prasidėjo labai stipri alerginė reakcija?“
Mokiniai dalinasi savo mintimis.
Mokytojas aptaria, kaip galima atpažinti anafilaksinę reakciją ir ką reikėtų daryti ją pastebėjus (skaidrė Nr. 23).



Toliau mokytojas pristato kitą situaciją – kraujavimą iš nosies. Mokytojas klausia mokinių: „Ką darote iš nosies bėgant kraujui?“ 
Mokiniai pasidalina savo patirtimi (skaidrė Nr. 24).

Toliau mokytojas pristato veiksmus, ką reikėtų daryti, kai iš nosies bėga kraujas (skaidrė Nr. 25).



Toliau mokytojas klausia mokinių: „Ką daryti, jei įsipjovei?“ 
Mokiniai dalinasi savo mintimis (skaidrė Nr. 26).

Toliau mokytojas pristato veiksmų eigą, kai yra silpnas ir stiprus kraujavimas (skaidrė Nr. 27).


















Mokytojas pristato dar vieną situaciją – įtariamą lūžį. Mokytojas klausia mokinių: „Ką daryti, jei įtariamas lūžis?“
Mokiniai dalinasi savo mintimis (skaidrė Nr. 28).
Mokytojas pristato kokie kaulų lūžimo požymiai (skaidrė Nr. 29).


Taip pat mokytojas pristato ką daryti, jei įtariamas lūžis (skaidrė Nr. 30).
	








Siūloma pristatyti, kad yra du užspringimo būdai: tai dalinis (kai žmogus kosėja) bei visiškas (kai žmogus negali kosėti). Svarbu žinoti, jei žmogus kosėja - netrankykite per nugarą. Dažnai tėveliai irgi taip daro, tačiau to daryti negalima. Galime nuraminti žmogų ir skatinti jį kosėti. Jei žmogus užspringsta pilnai, gabaliukas ar kt. užstringa žmogaus kvėpavimo takuose, jis dažniausiai bus susiėmęs už kaklo savo rankomis - tai tarptautinis užspringimo ženklas Jei pamatote, kad žmogus užspringęs, atkreipkite kitų suaugusiųjų dėmesį ar kvieskite pagalbą.





Siūloma pabrėžti, kad anafilaksiją gali sukelti tam tikras maistas, vaistai ar vabzdžių įgėlimai. Mokiniams galima pateikti kasdienių pavyzdžių ir paklausti, ar jie yra matę žmogų, kuriam nuo tam tikro maisto ar vabzdžio įgėlimo atsirado alerginė reakcija.







Siūloma paaiškinti, kad žmogui gali būti sunku kvėpuoti, patinti lūpos ar veidas, atsirasti bėrimas, svaigti galva. Pastebėjus tokius požymius, svarbu pakviesti mokytoją ar kitą suaugusįjį, skambinti 112 ir nepalikti žmogaus vieno. Jeigu žmogus turi epinefrino autoinjektorių, jį gali panaudoti suaugęs žmogus.




Svarbu pabrėžti, kad reikia pasilenkti į priekį ir dviem pirštais spausti nosį.







Rekomenduojame pristatyti, kaip elgtis įsipjovus, nukritus ir nusibrozdinus kelį ar alkūnę, kai pradeda bėgti kraujas (veiksmų demonstracijai naudojamos priemonės iš vaistinėlės):
· Žaizdą reiktų nuplauti. Jei tėveliai neturi dezinfekuojančio skysčio, o esate pavyzdžiui lauke, galima žaizdą nuplauti švariu vandeniu iš buteliuko. 
· Paimti tvarstį ir žaizdą apvalyti bei užspausti, siekiant sustabdyti kraujavimą. 
· Galūnę galime šiek tiek pakelti. 
· Jei kraujavimas yra labai stiprus, reiktų nedelsiant surasti suaugusį asmenį, kuris galėtų padėti, tačiau žaizdą reiktų kuo stipriau spausti. 
· Galime naudoti sterilias servetėles, tvarsčio aprišimą ir laikyti bent 3 minutes. 
· Svarbiausia, įsidėmėti -  svetimo kraujo be pirštinių liesti negalima. Jei pirštinių neturime, galime priemones paduoti nukentėjusiajam ir pasakyti, ką daryti.






Rekomenduojama akcentuoti, kalbant apie formos pasiketimą, kad galūnė gali būti sutrumpėjusi, neįprastai pakreipta, persukta, sulenkta.

Siūloma pabrėžti, kad prilaikant sužalotą vietą, stenkitės nejudinti. Įmobilizuokite traumuotą galūnę taip, kad aukščiau ir žemiau sužeistos vietos esantys sąnariai nejudėtų.

	
	HIGIENOS IR APSAUGOS PRIEMONĖS

	
	Mokytojas mokinius trumpai supažindina su higienos ir apsaugos priemonių tema per mitas/faktas žaidimo formatą (skaidrė Nr. 31).

Mokytojas perskaitęs teiginį, klausia mokinių mitas ar faktas. Kai mokiniai atsako, mokytojas perjungia kitą skaidrę – parodomas teisingas atsakymas ir judama toliau prie kito teiginio (skaidrė Nr. 32-41).
	Papildomai mokinių galima paklausti ar tenka naudoti dezinfekcinį skystį (skaidrė Nr. 35).

	
	PAVOJINGOS MEDŽIAGOS

	
	Mokytojas pristato pavojingų medžiagų temą (skaidrė Nr. 42).. Mokytojas mokiniams užduoda klausimą: „Kokios medžiagos laikomos pavojingomis?“.
Mokiniai dalinasi savo mintimis (skaidrė Nr. 43).

Mokytojas pristato, kokios gali būti pavojingos medžiagos (skaidrė Nr. 44).

Mokytojas dar kartą akcentuoja, kaip reikia elgtis su pavojingomis, įtartinomis medžiagomis (skaidrė Nr. 45).


	
Rekomenduojama pabrėžti, kad įvairias pavojingas, nežinomas medžiagas galime sutikti kasdieniame gyvenime. Vaistai gali būti naudingi gydymui, bet netinkamai naudojant – pavojingi. Valikliai ir skalbikliai yra kasdien naudojami, bet būtina būti atsargiems, kad išvengtumėte nepageidaujamų reakcijų. Taip pat benzinas, klijai ir dažai. Šios medžiagos gali būti kenksmingos ne tik sveikatai, bet ir aplinkai. Visada svarbu laikytis saugumo taisyklių. Neliesti šių medžiagų be suaugusiojo leidimo ar priežiūros.

	3. PRAKTIKA

	Užduotis „Mokausi padėti – vaidmenų žaidimas“:
Mažomis grupelėmis (priklausomai nuo mokinių skaičiaus) vaikai suvaidina įvairias situacijas, kaip reikia elgtis, jei: 
· Draugas užspringo; 
· Draugas nualpo; 
· Draugas susižeidė ranką; 
· Draugas susižeidė koją.
Papildoma užduotis: Užd_Pirmoji pagalba-išbrauk_1-2.pdf
Pastaba: užduotis pasirinkite pagal poreikį, pamokos laiką.

	4. REFLEKSIJA
	Paklauskite mokinių:
· ką naujo šiandien sužinojote?
· kas labiausiai įsiminė?
· kaip manote, ką kiekvienas turėtų žinoti apie pirmąją pagalbą?
· kur galėsite pritaikyti tai, ką šiandien sužinojote?

	5. PRITAIKYMAS
	Paprašykite mokinių, grįžus namo, parodyti bent vienam iš artimųjų kaip:
· įvertinti asmens būklę, ar žmogus sąmoningas, ar kvėpuoja;
· paguldyti asmenį į stabilią šoninę padėtį;
· elgtis, jei pats užspringai arba užspringo kitas žmogus;
· elgtis, jei iš nosies bėga kraujas;
· elgtis, jei įsipjovei;
· elgtis, jei įtariamas lūžis.

	6. SKAITMENINIAI ŠALTINIAI
	Vaizdo įrašai: 
· „Kaip suteikti pirmąją pagalbą“ (animacinis);
· „Kaip padėti užspringusiam žmogui“ (animacinis);
· „Užspringimas“;

	7. REKOMENDUOJAMA LITERATŪRA
	Sveikatos apsaugos ministerijos parengta informacija:
· ką reikia žinoti apie pirmąją pagalbą;
Vilniaus miesto savivaldybės visuomenės sveikatos biuro parengta informacija:
· užspringimas;
· traumos.

